Europa League: Καθάρισε την πρόκριση ο ΟΣΦΠ με Λάζαρο και Γκερέρο, 4-0 τη Λουκέρνη | parapolitiki.gr
Αρχική TOP NEWS Europa League: Καθάρισε την πρόκριση ο ΟΣΦΠ με Λάζαρο και Γκερέρο, 4-0...
Europa League: Καθάρισε την πρόκριση ο ΟΣΦΠ με Λάζαρο και Γκερέρο, 4-0 τη Λουκέρνη
Βραδινός περίπατος για τον Ολυμπιακό το πρώτο του φετινό επίσημο παιχνίδι με αντίπαλο τη Λουκέρνη για την προκριματική φάση του Europa League. Με τον Λάζαρο Χριστοδουλόπουλο να σημειώνει δύο γκολ και τον Γκερέρο να τον ακολουθεί με άλλα τόσα, οι Πειραιώτες νίκησαν 4-0 την αδύναμη ελβετική ομάδα και μπορούν να μελετούν ήδη τους επόμενους πιθανούς αντιπάλους (Μπασακσεχίρ – Μπέρνλι 0-0 στο πρώτο ματς της Τουρκίας).
Οι «ερυθρόλευκοι» μετά από κόρνερ του Τσιμίκα και… σεντερφορίσια κεφαλιά ψαράκι του Λάζαρου έκαναν το 1-0 στο 10′, με το νέο απόκτημα του Ολυμπιακού να κάνει το 2-0 μέσα σε αποθέωση στο 33′ μετά από προσπάθεια του Φορτούνη που κοντραρίστηκε. Τέσσερα λεπτά αργότερα, στο 37′, ο Γκερέρο έκανε το 3-0 μετά από ωραία ατομική προσπάθεια και ασίστ του Φορτούνη.
Το «δεκάρι» του Ολυμπιακού είχε δύο δοκάρια στην επανάληψη και δεν κατάφερε να στεφθεί σκόρερ, για να διαμορφώσει το τελικό 4-0 ο Γκερέρο στο 83′, δημιουργώντας ένα σούπερ σκορ ασφαλείας, με την Ελλάδα να ικανοποιείται αφάνταστα με το γεγονός ότι μία ακόμη ελβετική ομάδα θα αποκλειστεί από τη συνέχεια των ευρωπαϊκών διοργανώσεων.